คือ หนูชอบเจ็บบริเวณใต้ราวนมข้างซ้าย หายใจเข้าก็เจ็บแล้วค่ะ เจ็บเหมือนมีอะไรทิ่มอยู่ แล้วหายใจลำบากด้วยค่ะ. หนูเป็นคนอ้วนด้วยค่ะอยากทราบการที่หายใจลำบากมาจาก การอ้วนด้วยไหมคะ?
 nawannyตามสรีรวิทยาแล้ว คนเราเมื่อมีการหายใจเข้า กระบังลมจะเคลื่อนต่ำลง กล้ามเนื้อช่องอกและระหว่างซี่โครงจะขยายใหญ่ขึ้น ให้ปอดขยายตัว เมื่อหายใจออก กระบังลมก็ดันขึ้น กล้ามเนือหน้าอกและระหว่างซี่โครงหดเล็กลง เพื่อไล่ลมออกจากปอด เหมือนกระบอกสูบ ๆขึ้น สูบลง การที่กล้ามเนื้อหน้าอกและกล้ามเนื่อระหว่างซี่โครงต้องขยายตัวก็ต้องมีการหดเกร็งกล้ามเนื้อ เพื่อให้ทำงานได้ ถ้ามีไขมันมาก อ้วน ขาดการออกกำลังกายสม่ำเสมอ กล้ามเนื้อเหล่านี้ก็อาจอ่อนกำลังไม่แข็งแรง นอกจากนี้ การวิตกกังวลความเครียด ซึมเศร้า ความผิดปกติทางฝ่ายจิตใจ ก็อาจแสดงอาการทางฝ่ายกายได้ การเผลอโดนกระทบกระแทกซี่โครงทำให้ซี่โครงไม่ถึงกับหัก แต่ร้าว ก็จะปวดได้ การอักเสบของเนื้อเยื่อหุ้มปอด โรคหัวใจขาดเลือด โรคกรดไหลย้อน ก็อาจแสดงอาการแบบนี้ปวดเจ็บหน้าอกได้ด้วยสรุปว่า โอกาสเป็นโรคหัวใจน้อยมากในคนอายุน้อยครับ ควรออกกำลังกายให้สม่่ำเสมอ เล่นกีฬาคลายเครียด ไม่นั่ง ทำงานหักโหมต่อเนื่องมีการเปลี่ยนอิริยาบทบ่อยๆ พักผ่อนให้เต็มที่ ถ้าทำแล้วอาการไม่ดีขึ้นค่อยไปตรวจวินิจฉัยกับแพทย์ครับ